འཇར་མན་རྒྱལ་ཁབ་ཏུ་ཆུ་ཚོད་བཅུའི་སྟེང་དུ་ཟ་ཁང་དུ་ཞིམ་མངར་གྱི་ཟས་ལ་རོལ་བཞིན་པ་ནི་དཀོན་ལ།ཉིན་རྒྱུན་རྒྱ་སྲང་དུ་རྩེད་འཇོ་ལ་རོལ་བཞིན་པ་ཡང་མཐོང་རྒྱུ་མེད་པར་མ་ཟད།ན་གཞོན་རྣམས་ཀྱང་རྒྱུན་པར་མཉམ་དུ་འཛོམས་ནས་སྐྱིད་པོ་བྱེད་པ་ཉུང་།མི་དམངས་ཕྱུག་ཅིང་རྒྱལ་ཁབ་སྟོབས་འབྱོར་ལྡན་པའི་འཇར་མན་ནི་ལྷིང་འཇགས་ངང་དཔེ་ཀློག་ལ་བརྩོན་པའི་རྒྱལ་ཁབ་ཞིག་ཡིན་ལ།རྒྱལ་ཁབ་འདིར་མཚན་ཉིད་རིག་པ་བ་དང་།བསམ་བློ་བ།རྩོམ་པ་པོ།སྙན་ངག་པ་མང་པོ་བྱུང་མྱོང་བ་ཐམས་ཅད་ནི་དཔེ་ཀློག་དང་འབྲེལ་བ་དམ་ཟབ་ཡོད།